|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** | **Nr. GND/2025/42** |
|  | **(protokols Nr. 3; 36.p.)** |

**Par Gulbenes novada pašvaldības domes 2014.gada 24.jūlija sēdes lēmuma “Par pašvaldībai piekritīgajiem zemes gabaliem” (protokols Nr. 15, 20.§ 2.p.) atcelšanu daļā par zemes vienības ar kadastra apzīmējumu 50940030127 piekritību pašvaldībai**

Ar Gulbenes novada pašvaldības domes 2014.gada 24.jūlija sēdes lēmumu “Par pašvaldībai piekritīgajiem zemes gabaliem” (protokols Nr. 15, 20.§ 2.p.) (turpmāk – Lēmums) tika noteikta vairāku zemes vienību piekritība pašvaldībai. Tostarp minētajā lēmumā zemes vienība ar kadastra apzīmējumu 50940030127 0,0552 ha platībā noteikta kā pašvaldībai piekritīga saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta piektās daļas 2.punktu, kas nosaka, ka neapbūvēta lauku apvidu zeme, par kuru Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta 2.1 daļā noteiktajā termiņā ir noslēgti zemes nomas līgumi.

Gulbenes novada pašvaldība 2025.gada 6.janvārī saņēma Valsts zemes dienesta Vidzemes reģionālā pārvaldes 2025.gada 6.janvāra iesniegumu Nr. 2-13-V/19 (Gulbenes novada pašvaldībā reģistrēts 2025.gada 6.janvārī ar Nr. GND/4.18/25/52-V), kurā lūgts grozīt Gulbenes novada pašvaldības domes 2014.gada 24.jūlija lēmumu “Par pašvaldībai piekritīgajiem zemes gabaliem” (protokols Nr. 15, 20.§), ar kuru zemes vienība ar kadastra atzīmējumu 50940030127 tika noteikta kā piekritīga pašvaldībai.

Valsts zemes dienesta Vidzemes reģionālā pārvalde (turpmāk – reģionālā pārvalde) informē, ka atbilstoši Nekustamā īpašuma valsts kadastra likuma 93.pantam 2025.gada 2.janvārī ir veikusi datu labošanu, no Nekustamā īpašuma valsts kadastra informācijas sistēmas (turpmāk – Kadastra informācijas sistēma) telpiskajiem datiem (kadastra kartes) dzēšot dabā neesošu zemes vienību ar kadastra apzīmējumu 50940030127.

Atbilstoši zemes vienības ar kadastra apzīmējumu 50940030051 1995.gada 25.novembra zemes robežu plānam, ko izgatavojis Valsts zemes dienesta Gulbenes rajona nodaļas Mērniecības birojs, zemes vienībai ar kadastra apzīmējumu 50940030051 robežu posmā 12-14 robeža noteikta pa sauszemes līnijām, kas nozīmē, ka zemes vienība ar kadastra apzīmējumu 50940030127 Kadastra informācijas sistēmā tikusi reģistrēta nepamatoti.

Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punktā noteikts, ka dome ir tiesīga izlemt ikvienu pašvaldības kompetences jautājumu.

Administratīvā procesa likuma 83.pants noteic, ka iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar šā likuma 85.-88.panta noteikumiem. Administratīvo aktu atceļ ar jaunu administratīvo aktu. Administratīvo procesu no jauna var uzsākt iestāde, kurai lieta ir piekritīga, neatkarīgi no tā, kura iestāde izdevusi attiecīgo administratīvo aktu sākotnējā administratīvajā procesā.

Saskaņā ar Administratīvā procesa likuma 85.panta otrās daļas 4.punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

Ievērojot iepriekš minēto, pamatojoties uz Pašvaldību likuma 10.panta pirmās daļas 16. un 21.punktu, un Administratīvā procesa likuma 83. pantu un 85.panta otrās daļas 4.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATCELT Gulbenes novada pašvaldības domes 2014.gada 24.jūlija lēmumu “Par pašvaldībai piekritīgajiem zemes gabaliem” (protokols Nr. 15, 20.§) daļā par nekustamā īpašuma “Jaunkalni”, kadastra numurs 50940030127, zemes vienības ar kadastra apzīmējumu 50940030127 0,0552 platībā piekritību Gulbenes novada pašvaldībai.
2. Lēmumu nosūtīt: Valsts zemes dienests Vidzemes reģionālajai pārvaldei uz oficiālo e-adresi.
3. Lēmums stājas spēkā tā pieņemšanas brīdī.

Gulbenes novada pašvaldības domes priekšsēdētāja vietniece G.Švika